Diari Oficial de la Generalitat Valenciana


Sumari del DOGV 5537, del 19-06-2007 (2007/5761)

Notificació a Kay Elisabeth Callear de la sentència dictada en les actuacions del juí de mesures de fills extramatrimonials contenciós número 450/2002.
-------------------------------------------------------------------------------------------------------------------------------------------------------

### Dades del document

Número de DOGV
:   5537

Data del DOGV
:   19-06-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/5761


Data del document
:   18-04-2007

Organisme emissor
:   Jutjat de Primera Instància Número 5 de Dénia

Tipus de document
:   Edicte

Descriptors 

:   * sistema judicial

Notificació a Kay Elisabeth Callear de la sentència dictada en les actuacions del juí de mesures de fills extramatrimonials contenciós número 450/2002. [2007/5761]  
Procediment: assumpte civil 000450/2002.   
Juí: mesures fills extramatrimonials contenciós número 000450/2002.  
Part demandant: Noel Saoudi Font.  
Part demandada: Kay Elisabeth Callear.  
En el juí referenciat, s'ha dictat la resolució que té en una de les parts el text literal següent:  
«Decisió  
Que amb l'estimació de la demanda deduïda per la procuradora senyora Soler Rojel, en representació de Noel Saoudi Font, contra Kay Elisabeth Callear aprove com a mesures paternofilials en relació amb la filla menor haguda en comú, les següents:  
- La filla menor quedarà sota la guarda i custòdia del pare, i compartiran ambdós progenitors la pàtria potestat i es comunicarà a la mare qualsevol canvi de residència que porte a cap el pare.  
- El règim d'estades, visites, comunicació, en defecte d'acord entre els progenitors es durà a efecte en els termes següents:  
La mare podrà tindre en la seua companyia a la xiqueta, cada cap de setmana altern, des de les 11.00 hores del dissabte fins a les 20.00 hores del diumenge, i l'haurà de recollir i reintegrar al pare en el domicili d'este.  
En els períodes de vacances d'estiu, Nadal i Setmana Santa, la primera meitat de cadascun d'ells dels anys imparells correspondrà al pare estar amb la menor, sent-ne en la primera meitat dels anys parells quan corresponga a la mare estar en companyia de sa filla.  
- Ambdós progenitors decidiran de mutu acord allò relatiu a educació, formació i altres aspectes de la menor, i assumiran ambdós per meitat l'import de les despeses extraordinàries necessàries de la menor, amb la comunicació prèvia, llevat d'urgència, i justificació per part del pare.  
Notifiqueu esta resolució a les parts, i comuniqueu-los que esta no és ferma i que contra esta es pot interposar recurs d'apel·lació a preparar davant este Jutjat en el termini de cinc dies comptadors des de l'endemà de la notificació, segons s'establix en l'article 457 de la Llei d'Enjudiciament Civil, recurs que en serà sabedora l'Audiència Provincial d'Alacant.  
Esta és la meua sentència, de la qual s'unirà certificat a les actuacions i s'inclourà en el llibre de sentències, que jutge definitivament en la instància, que pronuncie, mane i firme, José María Bernabéu Vergara, magistrat jutge del Jutjat de Primera Instància i Instrucció número cinc de la ciutat de Dénia i partit.»  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació d'este edicte en el tauler d'anuncis del Jutjat per a dur a efecte la diligència de notificació de sentència.  
Dénia, 18 d'abril de 2007.- La secretària judicial: Gemma María Goig Revert.